กฎกระทรวงกฎกระทรวงการขออนุญาตและการอนุญาตให้ทำการประมงพื้นบ้านพ.ศ. ๒๕๕๙[๑] อาศัยอำนาจตามความในมาตรา ๖ วรรคหนึ่ง และมาตรา ๗ วรรคหนึ่งแห่งพระราชกำหนดการประมงพ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ในกฎกระทรวงนี้ใบอนุญาต หมายความว่า ใบอนุญาตทำการประมงพื้นบ้านข้อ๒ ผู้ใดประสงค์จะทำการประมงพื้นบ้านโดยใช้เรือประมงหรือเครื่องมือทำการประมงที่มีขนาดหรือลักษณะตามที่อธิบดีประกาศกำหนดให้ต้องขออนุญาตตามมาตรา๓๒ ไม่ว่าจะใช้เรือประมงด้วยหรือไม่ก็ตาม ให้ยื่นคำขอรับใบอนุญาตต่ออธิบดีหรือผู้ซึ่งอธิบดีมอบหมายพร้อมด้วยเอกสารหรือหลักฐานตามที่ระบุไว้ในแบบคำขอการยื่นคำขอรับใบอนุญาตตามวรรคหนึ่งให้ยื่น ณ สถานที่ ดังต่อไปนี้(๑)กรณีทำการประมงในเขตทะเลชายฝั่งกรุงเทพมหานคร ให้ยื่น ณสำนักงานประมงพื้นที่กรุงเทพมหานคร กรมประมง(๒)กรณีทำการประมงในเขตทะเลชายฝั่งจังหวัดอื่น ให้ยื่น ณที่ว่าการอำเภอหรือสำนักงานประมงอำเภอแห่งท้องที่ที่ประสงค์จะทำการประมง(๓)สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ๓ เมื่อได้รับคำขอรับใบอนุญาตแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอรับใบอนุญาตและเอกสารหรือหลักฐานต่างๆกรณีที่คำขอรับใบอนุญาตเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าคำขอรับใบอนุญาตนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบข้อ๔ ในกรณีที่คำขอรับใบอนุญาตและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับคำขอให้แก่ผู้ขอรับใบอนุญาตใบรับคำขอตามวรรคหนึ่งให้ใช้แทนใบอนุญาตได้ในระหว่างที่อธิบดีหรือผู้ซึ่งอธิบดีมอบหมายพิจารณาออกใบอนุญาตข้อ๕ การพิจารณาอนุญาตให้ทำการประมงพื้นบ้านโดยใช้เรือประมงและใช้เครื่องมือทำการประมงให้พิจารณาตามหลักเกณฑ์ดังต่อไปนี้(๑)ผู้ขอรับใบอนุญาตต้องมีสิทธิทำการประมงตามกฎหมายว่าด้วยสิทธิการประมงในเขตการประมงไทย(๒)ผู้ขอรับใบอนุญาตต้องไม่มีลักษณะต้องห้ามตามมาตรา ๓๙(๓)ผู้ขอรับใบอนุญาตต้องมีกรรมสิทธิ์หรือสิทธิครอบครองในเรือประมงที่จะทำการประมง(๔)เรือประมงต้องไม่อยู่ในบัญชีรายชื่อเรือประมงที่ทำการประมงโดยไม่ชอบด้วยกฎหมายตามที่อธิบดีหรือรัฐมนตรีประกาศตามมาตรา๙๔ วรรคสอง หรือมาตรา ๑๑๖(๕)เรือประมงต้องมีขนาดหรือลักษณะตามที่อธิบดีประกาศกำหนด(๖)เรือประมงต้องเป็นเรือที่จดทะเบียนเรือไทยตามกฎหมายว่าด้วยเรือไทยและมีใบอนุญาตใช้เรือสำหรับทำการประมงตามกฎหมายว่าด้วยการเดินเรือในน่านน้ำไทยเว้นแต่เป็นเรือที่ได้รับยกเว้นไม่ต้องจดทะเบียนเรือไทยตามกฎหมายว่าด้วยเรือไทยหรือไม่ต้องขอใบอนุญาตใช้เรือสำหรับทำการประมงตามกฎหมายว่าด้วยการเดินเรือในน่านน้ำไทย(๗)เครื่องมือทำการประมงที่จะขออนุญาตใช้ทำการประมงต้องมีขนาดหรือลักษณะตามที่อธิบดีประกาศกำหนด(๘)เครื่องมือทำการประมงที่จะขออนุญาตใช้ทำการประมงต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๘ มาตรา ๖๙ หรือมาตรา ๗๑ (๑)ข้อ๖ การพิจารณาอนุญาตให้ทำการประมงพื้นบ้านโดยไม่ใช้เรือประมงแต่ใช้เครื่องมือทำการประมงให้พิจารณาตามหลักเกณฑ์ ดังต่อไปนี้(๑)ผู้ขอรับใบอนุญาตต้องมีสิทธิทำการประมงตามกฎหมายว่าด้วยสิทธิการประมงในเขตการประมงไทย(๒)ผู้ขอรับใบอนุญาตต้องไม่มีลักษณะต้องห้ามตามมาตรา ๓๙(๓)เครื่องมือทำการประมงที่จะขออนุญาตใช้ทำการประมงต้องมีขนาดหรือลักษณะตามที่อธิบดีประกาศกำหนด(๔)เครื่องมือทำการประมงที่จะขออนุญาตใช้ทำการประมงต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๘ มาตรา ๖๙ หรือมาตรา ๗๑ (๑)ข้อ๗ ให้อธิบดีหรือผู้ซึ่งอธิบดีมอบหมายมีหนังสือแจ้งผลการพิจารณาไปยังผู้ขอรับใบอนุญาตภายในสามสิบวันนับแต่วันที่ได้รับคำขอรับใบอนุญาตและเอกสารหรือหลักฐานถูกต้องและครบถ้วน กรณีมีคำสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยกรณีที่เป็นการทำการประมงพื้นบ้านโดยใช้เรือประมงและใช้เครื่องมือทำการประมงการออกใบอนุญาตให้ออกสำหรับเรือประมงแต่ละลำและต้องระบุประเภท ชนิด ขนาด ลักษณะและจำนวนของเครื่องมือทำการประมงที่ได้รับอนุญาตให้ใช้ทำการประมงไว้ในใบอนุญาตด้วยกรณีที่เป็นการทำการประมงพื้นบ้านโดยไม่ใช้เรือประมงแต่ใช้เครื่องมือทำการประมงการออกใบอนุญาตให้ระบุประเภทชนิด ขนาด ลักษณะและจำนวนของเครื่องมือทำการประมงที่ได้รับอนุญาตให้ใช้ทำการประมงไว้ในใบอนุญาตด้วยใบอนุญาตให้มีอายุสองปีนับแต่วันที่ออกใบอนุญาตข้อ๘ เมื่อผู้ขอรับใบอนุญาตได้ชำระค่าธรรมเนียมใบอนุญาตและค่าอากรใบอนุญาตให้ใช้เครื่องมือทำการประมงตามอัตราที่กำหนดแล้วให้อธิบดีหรือผู้ซึ่งอธิบดีมอบหมายออกใบอนุญาตให้แก่ผู้ขอรับใบอนุญาตข้อ๙ ผู้รับใบอนุญาตผู้ใดประสงค์จะเปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมงให้ยื่นคำขอต่ออธิบดีหรือผู้ซึ่งอธิบดีมอบหมาย ณ สถานที่ที่กำหนดตามข้อ ๒พร้อมด้วยเอกสารหรือหลักฐานตามที่ระบุไว้ในแบบคำขอข้อ๑๐ การพิจารณาอนุญาตให้เปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมงให้พิจารณาตามหลักเกณฑ์ ดังต่อไปนี้(๑)ใบอนุญาตต้องยังไม่สิ้นอายุ(๒)เครื่องมือทำการประมงที่จะขออนุญาตใช้ทำการประมงต้องมีขนาดหรือลักษณะตามที่อธิบดีประกาศกำหนด(๓)เครื่องมือทำการประมงที่จะขออนุญาตใช้ทำการประมงต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๘ มาตรา ๖๙ หรือมาตรา ๗๑ (๑)ข้อ๑๑ ให้นำความในข้อ ๓ และข้อ ๔มาใช้บังคับกับการขอเปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมงโดยอนุโลม และเมื่อได้ตรวจสอบตามหลักเกณฑ์ที่กำหนดไว้ในข้อ๑๐ แล้ว ให้อธิบดีหรือผู้ซึ่งอธิบดีมอบหมายแจ้งผลการพิจารณาไปยังผู้ยื่นคำขอต่อไปโดยให้นำความในข้อ ๗ วรรคหนึ่ง มาใช้บังคับโดยอนุโลมข้อ๑๒ เมื่ออธิบดีหรือผู้ซึ่งอธิบดีมอบหมายมีคำสั่งอนุญาตให้เปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมงและผู้รับใบอนุญาตได้ชำระค่าอากรใบอนุญาตให้ใช้เครื่องมือทำการประมงตามที่ได้รับอนุญาตแล้วให้ดำเนินการเปลี่ยนแปลงรายการเกี่ยวกับประเภท ชนิด ขนาด ลักษณะและจำนวนของเครื่องมือทำการประมงที่ได้รับอนุญาตให้ใช้ทำการประมงในใบอนุญาตเดิมข้อ๑๓ ผู้รับใบอนุญาตผู้ใดประสงค์จะขอต่ออายุใบอนุญาตให้ยื่นคำขอต่ออธิบดีหรือผู้ซึ่งอธิบดีมอบหมายก่อนใบอนุญาตเดิมสิ้นอายุ ณสถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอให้นำความในข้อ๓ ข้อ ๔ ข้อ ๕ ข้อ ๖ ข้อ ๗ และข้อ ๘ มาใช้บังคับกับการต่ออายุใบอนุญาตโดยอนุโลมการอนุญาตให้ต่ออายุใบอนุญาตจะแสดงไว้ในรายการท้ายใบอนุญาตหรือจะออกใบอนุญาตตามแบบใบอนุญาตเดิมให้ใหม่ก็ได้ข้อ๑๔ ผู้รับใบอนุญาตผู้ใดประสงค์จะโอนใบอนุญาตให้แก่บุพการีคู่สมรสหรือผู้สืบสันดานของตนให้ยื่นคำขอโอนใบอนุญาตต่ออธิบดีหรือผู้ซึ่งอธิบดีมอบหมาย ณสถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอใบอนุญาตที่ได้รับอนุญาตให้โอนแล้วให้เขียนหรือประทับตราคำว่า โอนแล้ว ด้วยอักษรสีแดงไว้ด้านบนของใบอนุญาต และให้ระบุชื่อผู้รับโอน วันเดือน ปีที่อนุญาตให้โอนพร้อมทั้งลงลายมือชื่อผู้อนุญาตกำกับไว้ด้วยให้นำความในข้อ๓ ข้อ ๔ วรรคหนึ่ง ข้อ ๕ (๑) (๒) และ (๓) และข้อ ๖ (๑) และ (๒) มาใช้บังคับกับการโอนใบอนุญาตและผู้รับโอนใบอนุญาตโดยอนุโลมและเมื่อได้ตรวจสอบคุณสมบัติผู้รับโอนใบอนุญาตแล้วให้อธิบดีหรือผู้ซึ่งอธิบดีมอบหมายแจ้งผลการพิจารณาไปยังผู้ยื่นคำขอต่อไปโดยให้นำความในข้อ ๗ วรรคหนึ่ง มาใช้บังคับโดยอนุโลมข้อ๑๕ ในกรณีที่ใบอนุญาตสูญหาย ถูกทำลายหรือชำรุดเสียหายในสาระสำคัญให้ผู้รับใบอนุญาตยื่นคำขอรับใบแทนใบอนุญาตต่ออธิบดีหรือผู้ซึ่งอธิบดีมอบหมาย ณสถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอเมื่อพนักงานเจ้าหน้าที่ตรวจสอบแล้วพบว่าผู้ขอรับใบแทนใบอนุญาตเป็นผู้ได้รับใบอนุญาตและใบอนุญาตสูญหาย ถูกทำลายหรือชำรุดเสียหายในสาระสำคัญจริงให้เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายเพื่อออกใบแทนใบอนุญาตให้กับผู้ยื่นคำขอการออกใบแทนใบอนุญาตให้ใช้แบบใบอนุญาตเดิม และระบุคำว่า ใบแทน หรือใช้ข้อความอื่นใดทำนองเดียวกันไว้ที่กึ่งกลางส่วนบนด้านหน้าของใบอนุญาตให้นำความในข้อ๗ วรรคหนึ่ง มาใช้บังคับกับการออกใบแทนใบอนุญาตโดยอนุโลมข้อ ๑๖ คำขอรับใบอนุญาต ใบรับคำขอ ใบอนุญาตคำขอเปลี่ยนแปลงเครื่องมือทำการประมงที่ได้รับอนุญาตให้ใช้ทำการประมงหรือเพิ่มเครื่องมือทำการประมงที่จะใช้ทำการประมงคำขอต่ออายุใบอนุญาต คำขอโอนใบอนุญาตและคำขอรับใบแทนใบอนุญาตตามกฎกระทรวงนี้ ให้เป็นไปตามแบบที่อธิบดีกำหนดโดยประกาศในราชกิจจานุเบกษาให้ไว้ ณ วันที่ ๓พฤษภาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดหลักเกณฑ์วิธีการ และเงื่อนไขในการขออนุญาต การอนุญาต การออกใบอนุญาตการต่ออายุใบอนุญาต และการโอนใบอนุญาต ประกอบกับมาตรา ๓๒ แห่งพระราชกำหนดดังกล่าวบัญญัติให้การทำการประมงพื้นบ้านโดยใช้เรือประมงหรือเครื่องมือที่มีขนาดหรือลักษณะตามที่อธิบดีประกาศกำหนดต้องได้รับใบอนุญาตจากอธิบดีหรือผู้ซึ่งอธิบดีมอบหมาย จึงจำเป็นต้องออกกฎกระทรวงนี้ชวัลพร/ปริยานุช/จัดทำ๑๐ พฤษภาคม๒๕๕๙นุสรา/ตรวจ๒๗ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๔๑ ก/หน้า ๓/๔ พฤษภาคม ๒๕๕๙